projecte-aina/catalan_government_crawling huggingface dataset:
Es manté l'activitat professional en les dates del 9 i 10 de setembre, però en format online, amb una programació de reunions, presentacions i ponències centrades a crear dinàmiques de mercat en l'àmbit nacional, estatal i internacional
El Consell d'Administració de la Fira de Teatre al Carrer de Tàrrega ha aprovat un pla per redefinir l'activitat de FiraTàrrega en base a les circumstàncies que ha comportat la pandèmia de la Covid-19.
La finalitat era trobar una fórmula alternativa per a la realització de la Fira, amb quatre objectius principals.
Primer, garantir la seguretat sanitària, evitant la presència massiva i no controlada d'espectadors a la ciutat.
Segon, mitigar les limitacions que probablement afectaran la mobilitat internacional de professionals i artistes encara al mes de setembre.
Tercer, trobar una fórmula que preservés la dinamització del sector artístic, tant pel que fa a la creació com a la contractació, i contribuir a la represa i normalització de l'activitat.
I, quart, contrarestar la pèrdua d'ingressos més que previsible vinculada a patrocinadors, mecenes, publicitat, ocupació de la via pública i venda d'entrades que forneixen una part important del pressupost de la
Les administracions representades en el Consell d'Administració, entre les quals hi ha l'ICEC, s'han compromès
a garantir, tant com sigui possible, les aportacions públiques sempre i quan es preservin aquests quatre objectius.
En aquest sentit, l'equip organitzatiu de la Fira, des del primer moment d'expansió de la pandèmia i fent una anàlisi realista de la situació, ha estat treballant en el plantejament dels escenaris possibles per al manteniment de l'activitat, en el benentès que cap d'ells permetria les condicions òptimes per a la realització d'una edició 'normal' de l'esdeveniment.
El Consell d'Administració s'ha decantat per un format especial de l'edició que implica una transformació de l'activitat i que, a falta d'alguna concreció que s'haurà d'acabar de detallar en els propers mesos, té tres eixos d'actuació:
A partir d'aquí, l'equip organitzatiu de FiraTàrrega es posa a treballar en la concreció de totes aquestes activitats per a la plasmació d'una edició especial sense activitat artística presencial a la ciutat de Tàrrega en les dates previstes del
10 al 13 de setembre, que trasllada al 2021 juntament amb la commemoració del 40è aniversari de l'esdeveniment que estava prevista per a aquest any.
En contrapartida, es reforça la naturalesa de servei públic per al sector de les
arts escèniques i s'anticipa el desenvolupament d'algunes línies d'acció que ja havien estat previstes en el pla estratègic i de transformació (en procés ajornat de tancament a causa dels efectes de la Covid-19) de la Fira per als propers anys.
D'aquesta manera es dona cobertura i protegeix els artistes, el sector professional,i el públic
La Fira Internacional de Circ de Catalunya TRAPEZI es reinventa per la crisi sanitària derivada de la Covid19 i presenta davant els mitjans una edició dividida en tres moments.
Els objectius principals del nou Trapezi a Reus són, per un costat, protegir els artistes que ja tenien compromesa la seva presència a la capital del Baix Camp en aquesta 24a edició de la fira; en segon lloc, oferir un punt de trobada al sector professional que també pateix els danys col·laterals de la crisi, i finalment, tenir cura del públic fidel a la Fira oferint-los la possibilitat de viure'l en directe.
La voluntat de la Fira Trapezi Reus és fer una readaptació davant la situació, amb flexibilitat, per apostar d'una manera decidida per la cultura, un clar motor econòmic tant per a la ciutat de Reus, com també pel país i clarament, també, pel sector.
L'edició d'enguany es dividirà en tres moments, i que tots tres estan pensats per protegir i donar cobertura al sector professional, a la creativitat i creadors i al públic.
El primer moment, que s'ha fet coincidir amb les dates originals de la fira Trapezi 2020, del 14 al 17 de maig, té el seu focus a les creacions que enguany participaran en el moment presencial i que serà a la tardor, encara sense dates tancades.
En aquest moment, l'espai web de la fira i les diferents xarxes socials es convertiran en un aparador on es podrà veure un petit tast de les companyies que ja preparen la seva intervenció a la tardor del 2020.
El segon moment del Trapezi, serà el juliol del 2020 i està centrat en la part professional, que pretén ser el punt de trobada de tot el sector del circ, per mantenir jornades de reflexió, de retrobament, de pensament, de debat, etc. Un punt de dinamització de tot el mercat.
La trobada, que majoritàriament serà digital, aprofitant les noves vies de comunicació i difusió que s'han obert amb el confinament, és un punt de partida de les noves estratègies dins del sector del circ.
Aquesta part professional compta amb el suport de Catalan Arts.
El tercer moment, que s'ha anomenat Trapezi en Viu, tindrà lloc el pròxim mes d'octubre, amb les dates pendents de confirmar, i està dedicat al públic, que podrà tornar a gaudir en viu dels espectacles més rellevants del món del circ.
El petit tast d'aquest cap de setmana es podrà veure des del web www.trapezi.cat i també a través de les xarxes socials de la Fira.
La Fira Trapezi té la voluntat durant aquest pròxim cap de setmana de portar ja el circ a la ciutat justament els mateixos dies en els quals Reus s'hauria convertit en una gran vela de circ.
Per un costat es projectaran online diferents càpsules artístiques de les companyies del Trapezi 2020 i, per l'altra, a través de Canal Reus TV s'emetran íntegrament tres espectacles que han estat vistos a Reus en anteriors edicions de Trapezi:
En la presentació s'ha donat a conèixer el cartell de l'edició d'enguany, obra de la jove il·lustradora Laia Sondang.
La imatge acompanyarà totes les activitats que es duguin a terme al voltant del Trapezi, en qualsevol de les etapes d'aquest 2020.
La nova marca de l'ICEC posa en valor la importància del teixit cultural empresarial de Catalunya
El Govern de la Generalitat de Catalunya ha aprovat l'acord pel qual l'Institut Català de les Empreses Culturals disposarà d'una nova identificació gràfica que, d'una banda, farà més reconeixible la institució i que, de l'altra, vol fer èmfasi en el pes i la rellevància de les empreses que conformen el teixit cultural per al qual treballa aquest organisme del Departament de Cultura.
La nova identificació gràfica de l'ICEC s'ha creat internament després d'un procés d'anàlisi de totes les funcions que realitza la institució, i respon a la voluntat d'identificar les diverses línies de treball, accions i activitats de l'ICEC sota un mateix paraigua.
El nou disseny facilita, alhora, l'harmonització amb la identificació del Departament de Cultura i permet una millor coordinació i gestió de la imatge corporativa de la institució, tot c­­onsolidant la identitat de l'ICEC en el marc del Departament.
La gràfica escollida, que conserva els colors corporatius de la Generalitat de Catalunya, reflecteix els valors que guien l'acció de l'ICEC en el seu treball per a, i amb, els agents, professionals i empreses culturals de Catalunya.
La marca és una aposta per la modernitat, per la funcionalitat, per la coherència i per la proximitat als sectors als quals dona servei la institució.
Per això, el logotip posa tot el pes en les sigles "EC" de l'acrònim ICEC; és a dir, fa més èmfasi en les "empreses culturals" que en la institució mateixa.
Per als responsables de l'Institut Català de les Empreses Culturals, aquesta expressió gràfica representa bé els objectius que orienten la tasca de totes les àrees de la institució, alhora que permet dotar d'una identitat comuna el conjunt de serveis que s'ofereixen a les empreses culturals.
La nova identitat visual de l'ICEC acompleix també un altre objectiu: fer que la ciutadania en general, i especialment els i les professionals de les empreses i entitats culturals, puguin reconèixer d'una manera senzilla i intuïtiva tots els recursos que l'ICEC posa al seu abast per créixer i consolidar-se.
La implantació d'aquesta nova identificació, d'aplicació tècnica i funcional fàcil en tota mena de suports –i amb traduccions a diversos idiomes– també servirà per enfortir encara més el sentit de pertinença de les persones que treballen a l'ICEC.
La marca, a més, permet generar tot un codi gràfic que facilitarà la comunicació i potenciarà la imatge de la institució.
És, en definitiva, una marca que dona resposta a les necessitats el present i del futur i que ha de contribuir a millorar la visibilitat i el prestigi de l'ICEC quan es compleixen vint anys des que es va crear.
L'objectiu és reflexionar sobre l'impacte de la pandèmia en el sector de les galeries i el mercat de l'art
Des de la seva primera edició el 2011, el Simposi Barcelona Talking Galleries, que compta amb el suport i col·laboració de l'ICEC, s'ha consolidat com l'espai de trobada per excel·lència del professionals del sector, un entorn de relació no comercial idoni per a l'intercanvi d'experiències i punts de vista, amb capacitat per afavorir el debat sobre diversos aspectes del galerisme i la seva gestió.
Elabora continguts rellevants al voltant del galerisme mitjançant simposis internacionals, publicacions i un canal de video en línia.
Per posar sobre la taula els efectes que la Covid-19 ha produït en el mon de l'art, Talking Galleries presenta un cicle de conferències en línia ('Online Talks') de la mà de professionals, per brindar un punt de trobada, debat i intercanvi al voltant dels reptes del galerisme d'art durant i després de la pandèmia.
Aquest mes de setembre es realitzaran tot un seguit de taules rodones i converses en format virtual que reunirà a figures nacionals i internacionals de l'àmbit artístic que compartiran les seves visions sobre com les galeries i el mercat global de l'art s'enfronten a aquesta nova situació així com oferiran la seva mirada de futur.
Podeu inscriure'us a les conferències aquí.
Aquesta línia de subvenció no es convocava des del 2017
Avui s'ha publicat la convocatòria de la línia de subvencions de l'ICEC per a les activitats de promoció i difusió de la programació de galeries d'art, que romandrà oberta fins a dilluns 22 de juny de 2020.
Amb una dotació de 160.000 €, la línia vol donar suport a les galeries d'art catalanes en els seus esforços de difusió de les exposicions que organitzen i de les activitats que, a l'entorn d'aquestes exposicions, ajuden a promocionar l'obra de l'artista, artistes o moviments objecte de la mostra: debats, taules rodones, presentacions i altres accions promocionals, tant si són presencials com si es fan en línia.
També són despeses subvencionables les lligades a la creació i producció d'eines de difusió de la programació, com poden ser catàlegs i publicacions diverses, així com les despeses publicitàries i les derivades de la presència dels continguts que genera la galeria a internet.
Aquest suport –que no es convocava des del 2017 a causa de les pròrrogues pressupostàries- s'adreça a totes les galeries d'art, amb o sense espai propi d'exposició, que puguin acreditar una activitat continuada durant l'any de concessió de la subvenció.
En el cas de les galeries amb espai d'exposició propi a Barcelona ciutat, es fixa un termini de nou mesos d'activitat i quatre exposicions diferents; per a les galeries ubicades a altres indrets del territori català, el requisit per rebre l'ajut es redueix a una activitat continuada de sis mesos i dues exposicions per any.
En ambdós casos, no es tindrà en compte el període d'aturada forçada per l'estat d'alarma.
En el cas de les galeries sense espai propi d'exposició, per rebre la subvenció els galeristes hauran d'acreditar que durant l'any de concessió de la subvenció tenen exposicions programades a Catalunya i que fan una tasca de difusió dels artistes amb qui treballen, amb un mínim de cinc accions entre exposicions i fires.
Arran de l'esclat de la COVID-19, en aquesta convocatòria l'ICEC ha augmentat la quantia màxima de la subvenció a un 70% del cost total del projecte presentat per les empreses sol·licitants, amb un màxim atorgable de 15.000 euros.
En convocatòries anteriors de l'ajut, aquest percentatge se situava en un 50% del cost del projecte.
Accedeix al tràmit i les bases de la convocatòria.
La convocatòria s'obre el 3 de març i finalitza el 6 d'abril de 2020.
Degut a la Covid-19 allarguem el termini de presentació de sol·licituds fins el 25 de juny.
D'acord amb seva missió de donar suport als projectes empresarials dels diferents sectors culturals i desenvolupar diverses línies d'actuació que contribueixin a augmentar la competitivitat de les empreses culturals catalanes en els mercats nacionals i internacionals, l'ICEC obre aquest dimarts 3 de març dues convocatòries de suport a projectes d'internacionalització del sector editorial i de les arts visuals.
Aquestes conovcatòries finalitzaven el passat 6 d'abril però degut a l'emergència sanitària de la -19 allarguem el termini fins el 25 de juny.
Per una banda, la convocatòria de suport a projectes d'internacionalització del sector del llibre, destinada a les empreses que contribueixin a la presència i a la comercialització a l'exterior de la creació i la producció cultural de Catalunya en aquest àmbit.
S'entén com a creació i producció cultural de Catalunya aquella que és d'autoria catalana (en què l'autor resideix a Catalunya i, en cas d'autors difunts, en què van néixer o van residir la major part de la seva vida a Catalunya).
Per poder optar aquest ajut s'han de complir, a banda dels requisits establerts a la base general 3, els següents:
La subvenció és com a màxim el 50% del cost total del projecte, fins a un màxim de 20.000,00 euros, i l'import mínim a sol·licitar és de 500,00 euros.
Per altra banda l'ajut a projectes d'internacionalització de galeries d'art va dirigit a les empreses persones físiques o jurídiques constituïdes com a galeries d'art que tinguin com a activitat principal l'exposició oberta al públic d'obres d'art amb finalitat comercial, tinguin o no un espai propi d'exposició.
El projecte d'internacionalització s'ha de portar a terme fora del territori de Catalunya i, en el cas que sigui dins l'Estat espanyol, hauran de ser accions de caràcter internacional.
Els sol·licitants han d'acreditar que durant l'any de concessió de la subvenció i l'anterior, han tingut i tenen programació d'exposicions i que es fa una tasca de difusió i promoció dels artistes amb què es treballa, amb un mínim de cinc accions, entre exposicions i fires, per any.
Un mateix sol·licitant només pot presentar una sol·licitud en la mateixa convocatòria.
Les línies corresponen al sectors audiovisual, arts visuals i llibre
La propera setmana, del 22 al 26 de juny de 2020, finalitzen les següents línies d'ajut:
Subvencions a galeries d'art per a les activitats de difusió i de promoció de la seva programació a Catalunya: 22 de juny 2020
Subvencions per al desenvolupament de projectes audiovisuals: 25 de juny 2020
Subvencions per a la producció de llargmetratges cinematogràfics: 25 de juny 2020
Subvencions per al foment de la difusió de cinema en versió catalana, original, doblada o subtitulada, i de producció catalana en sales d'exhibició: 25 de juny 2020
Subvencions a projectes d'internacionalització de galeries d'art: 25 de juny 2020
Subvencions a projectes d'internacionalització d'empreses del sector del llibre: 25 de juny 2020
Recordeu que podeu donar-vos d'alta dels avisos de subvencions aquí.
Una cita ineludible que té com a principal objectiu reforçar i promoure el desenvolupament del galerisme
La plataforma internacional Talking Galleries va celebrar el 22 i 23 de gener passats el seu sisè Simposi Internacional a l'auditori del Museu d'Art Contemporani de Barcelona.
Durant dues jornades completes, més de dos-cents participants vinguts d'arreu del món han exposat i debatut sobre temes que són d'interès per als professionals d'aquest sector de les arts visuals sigui quina sigui la seva procedència.
Els galeristes de Catalunya han compartit aquests dies platea amb el seus homònims de París, Brussel·les, Londres, Berlin, Copenhaguen, Madrid, Bilbao, Viena, Budapest, Vilnius, Tel Aviv, Nova York i Sao Paulo, per escoltar els ponents i prendre la paraula durant els debats.
Des de la seva creació el 2011, aquesta plataforma ha aconseguit portar a Barcelona alguns dels noms més representatius del galerisme mundial i per als professionals catalans aquesta és, sense cap dubte, la millor ocasió per poder acostar-se i conversar amb els degans dels galeristes europeus com Daniel Templon, de París, o Ursula Krinzinger, de Viena, que amb mig segle de treball a les seves ciutats d'origen, han ofert als participants el privilegi de sentir-los explicar els seus primers anys en el món de l'art, com van intervenir en la introducció a Europa dels corrents nord-americans de l'art contemporani i les seves opinions sobre el futur del mercat artístic.
També han compartit punts de vista i experiències el president de la junta de TEFAF (The European Fine Art Fair), la fira més important de mercat secundari d'art i antiguitats; el director d'ARCO, Carlos Urroz; la fundadora de la fira Independent, Elizabeth Dee; Adam Sheffer, un dels socis i director de vendes de la prestigiosa galeria de Nova York Cheim & Read; o Ossian Ward, el director de continguts d'una de les galeries més importants de Londres, la Lisson Gallery.
Els responsables de les associacions de professionals de Catalunya han pogut aprofitar per escoltar les aportacions al debat de membres d'altres associacions internacionals com l'Arts Dealers Association of America, la Bundesverband Deutscher Galerien, La Dutch Gallery Association, la Lithuanian Art Gallerist Association i la FEAGA, la federació d'associacions de galeries europees.
El futur del mercat de l'art per a les galeries mitjanes, la delicada transició en el traspàs del negoci de pares a fills, els llegats dels artistes i les formes de gestionar-los, les diverses vies de col·laboració internacional entre galeries o la captació de noves audiències i els canvis en el mercat online, han estat alguns dels temes que s'han abordat en aquesta edició del simposi.
A més del simposi anual que se celebra a Barcelona, les peticions d'algunes fires i altres esdeveniments d'art contemporani arreu del món per col·laborar consolida TALKING GALLERIES com una marca global que, des de la iniciativa nascuda a Barcelona, s'està posicionant com un referent en el sistema de l'art internacional i ja s'han organitzat conferències, debats i tallers a París, Londres, Madrid, Berlin, Nova York i Corea.
La fira tindrà lloc del 21 al 25 de febrer de 2018
Un any més, la fira d'art contemporani ARCO, que se celebra a Madrid el mes de febrer tindrà una important presència de galeries catalanes.
Enguany seran quinze les propostes artístiques que des de Catalunya participaran en el certamen que tindrà lloc al recinte d'Ifema del 21 al 25 de febrer: ADN, Ana Mas Projects, Àngels Barcelona, Carles Taché, Estrany – de la Mota, Ethall, Joan Prats, Marc Domènech, Mayoral, Miguel Marcos, Nogueras – Blanchard, Polígrafa Obra Gràfica, ProjecteSD, Rocío Santa Cruz i Senda.
La novetat més important d'aquesta edició és la substitució del país convidat per un programa comissariat sobre el futur.
Amb el lema "El futur no és el que passarà, sinó allò que farem", les comissàries Chus Martínez, Rosa Lleó i Elise Lammer presentaran vint artistes de vint galeries en una mostra de diversitat generacional i de llenguatge artístic que proposarà la idea de futur com un entrenament per acostar-se als artistes, a la seva manera de pensar i als temes i reptes que plantegen.
Es podrà veure del 15 al 26 de febrer en el Doc Fortnight Festival 2018, el festival internacional de films de no-ficció del MoMA
Twin Tastes & Tongues, és el film de l'artista Antoni Miralda que formava part d'un projecte concebut el 2012 per al Pavelló Barcelona de la 9a Biennal de Shanghai i va ser una producció d' Screen Projects, l'empresa organitzadora de LOOP, amb el suport de l'ICEC i de l'ajuntament de Barcelona.
La pel·lícula, filmada l'agost i el setembre de 2012 a Barcelona i Shanghai, tendia ponts entre les tradicions culinàries i les comunitats culturals de les dues ciutats que estan agermanades des de 2001.
Articulat a través de diversos temes (ritual, mercat i productes, menjadors i taules, cuines, olles i espai privat, espai públic, gent i gestos, llenguatge popular i receptari...), el projecte responia a la invitació que la Biennal va fer als artistes de treballar sobre el tema de la "Reactivació" amb la idea de que repensessin la història, transformessin l'energia i establissin diàlegs entre comunitats i, tot això, en pavellons de ciutats que per a l'organització eren afins a aquesta línia temàtica.
El Doc Fortnight Festival va ser fundat el 2001 i cada edició mostra una selecció internacional de propostes documentals rellevants que es troben als límits creatius del videoart.
El programa abasta un ampli ventall de temes i estils amb peces realitzades tant per artistes emergents com consolidats alguns dels quals assistiran al festival.
El MoMA compta, sense cap dubte, amb el departament audiovisual més important de tots els museus d'art contemporani d'arreu del món i per a qualsevol artista és significatiu haver estat seleccionat pels seus responsables per formar part de la programació del festival.
El termini de presentació és fins el 8 de maig de 2018
Aquestes subvencions van destinades al suport a l'organització de premis i concursos que fomentin tot un sector dels àmbits de les arts escèniques, les arts visuals, l'audiovisual, la música i els videojocs, que contribueixin al desenvolupament de públics per a la cultura.
Poden ser beneficiàries d'aquestes subvencions les persones següents:
Si ets un professional de la cultura pots participar en l'estudi responent a l'enquesta
Cada cop són més freqüents els estudis, a nivell internacional i nacional, que posen en relleu les desigualtats de gènere en la cultura, gran part de les quals es generen en el mercat de treball.
Coneixedors d'aquesta realitat, el Consell Nacional de la Cultura i de les Arts en col·laboració amb la Universitat de Barcelona ha impulsat un estudi per aprofundir en el coneixement de la situació real del mercat de treball cultural de Catalunya.
El treball proposat té un triple objectiu: valorar la percepció que els professionals de la cultura a Catalunya tenen sobre les desigualtats de gènere en l'ocupació cultural al nostre país, aprofundir en el coneixement de les causes que provoquen la desigualtat de gènere en l'ocupació cultural a Catalunya, i avançar en el disseny de mesures d'intervenció que permetin pal·liar les desigualtats actuals per raó de gènere en el mercat de treball cultural.
Avançar amb la igualtat de gènere és una tasca que ens implica a tots, per aquest motiu, des de l'ICEC creiem que és important donar suport a aquesta iniciativa del CoNCA contestant el qüestionari al qual accedireu a través d'aquest enllaç.